Babelscape/SREDFM huggingface dataset:
Νικολάες Πίτερσον Μπέρχεμ

Ο Νικολάες Πίτερσον Μπέρχεμ (ολλανδικά: "Nicolaes Pieterszoon Berchem", 1622 - 18 Φεβρουαρίου 1683) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ήταν εξαιρετικά παραγωγικός και έχαιρε μεγάλης εκτίμησης. Ζωγράφισε κυρίως βουκολικά τοπία, τα οποία πληθύσμωνε με μυθολογικές ή βιβλικές μορφές, αλλά ζωγράφισε, επίσης, και μερικές αλληγορίες και ορισμένες ρωπογραφίες.

Ήταν ζωγράφος που ανήκε στη δεύτερη γενεά των Ολλανδών ζωγράφων που ασχολήθηκαν με την ιταλικού ύφους τοπιογραφία. Οι καλλιτέχνες αυτοί είτε είχαν ταξιδέψει στην Ιταλία είτε φιλοδοξούσαν να το πράξουν, ώστε να αντλήσουν έμπνευση από τον ρομαντισμό της χώρας και επιστρέφοντας έφερναν βιβλία σχεδιασμάτων γεμάτα με σχέδια κλασικών ερειπίων και βουκολικών εικόνων.

Οι πίνακές του, από τους οποίους δημιούργησε τεράστιο αριθμό (ο έφορος Μουσείων Κορνέλις Χοφστέντε ντε Χρόοτ τους εκτιμά σε περίπου 850, αν και αρκετοί έχουν αποδοθεί εσφαλμένα σε αυτόν), είχαν τεράστια ζήτηση, όπως και τα 80 χαρακτικά του και τα περίπου 500 σχέδιά του. Τα τοπία του, ζωγραφισμένα σε ιταλικό ύφος με ιδεατές αγροτικές σκηνές, με λόφους, βουνά, πλαγιές και δένδρα σε περιβάλλον χρυσαφένιας αυγής, είναι περιζήτητα.

Ο Μπέρχεμ ζωγράφιζε επίσης εμπνευσμένες και ελκυστικές μορφές ανθρώπων και ζώων ("σταφάζ") σε έργα άλλων καλλιτεχνών, όπως οι Άλλερτ φαν Έρντινγκεν, Γιαν Χάκερτ, Χέρριτ Ντάου, Μέιντερτ Χομπέμα και Βίλλεμ Σέλλινκς.
Ντόροθι Μπομ

Η Ντόροθι Μπομ (", πραγματικό όνομα Dorothea Israelit") είναι μια Βρετανή φωτογράφος με έδρα το Λονδίνο. Στα έργα της κυριαρχούν κυρίως θέματα όπως η προσωπογραφία, η φωτογραφία δρόμου, η πρώιμη υιοθέτηση του χρώματος στην έγχρωμη φωτογράφιση, οι εικόνες παρμένες από το Παρίσι και το Λονδίνο. Θεωρείται πρέσβειρα της φωτογραφίας στο Ηνωμένο Βασίλειο.
Eurofurence

Το Eurofurence είναι ένα συνέδριο furry που πραγματοποιείται σε διαφορετικά μέρη στην Ευρώπη κάθε χρόνο. Αρχικά ξεκίνησε το 1995 ως μια ιδιωτική συγκέντρωση από δεκαεννέα Ευρωπαϊκούς φανς των furries που γνωρίστηκαν στο Διαδίκτυο. Η παρουσία αυξάνεται σταθερά από τότε, με 2.573 παρευρισκόμενους στο Eurofurence 22 (που πραγματοποιήθηκε το 2016), κάνοντάς το, το μεγαλύτερο συνέδριο furry εκτός των Ηνωμένων Πολιτειών. Το όνομα του συνεδρίου απορρέει από το τότε αντίστοιχο Αμερικάνικο ConFurence, δίνοντας έμφαση στον Ευρωπαϊκό χαρακτήρα της συγκέντρωσης.

Από το 2000, Το Eurofurence δεν οργανώνεται πλέον από μεμονωμένα άτομα, αλλά από την Γερμανική Ένωση "Eurofurence e.V.", η οποία χρησιμεύει ως ένα διοικητικό όργανο για το συνέδριο.

Αντίθετα με τα περισσότερα Αμερικάνικα συνέδρια furry, το Eurofurence παραδοσιακά πραγματοποιούταν σε ξενώνες νεότητας. Το 2007, το Eurofurence πραγματοποιήθηκε για πρώτη φορά σε ξενοδοχείο (το ξενοδοχείο Ρίνγκμπεργκ στο Ζουλ της Γερμανίας).
Anthrocon

Το Anthrocon (συντόμευση AC) είναι το μεγαλύτερο συνέδριο furry στον κόσμο, το οποίο λαμβάνει χώρα στο Πίτσμπεργκ της Πενσιλβάνια κάθε Ιούνιο ή Ιούλιο. Επικεντρώνεται στα furries: φανταστικοί ανθρωπόμορφοι χαρακτήρες ζώων στην τέχνη και την λογοτεχνία. Το συνέδριο αρχικά πραγματοποιήθηκε το 1997 στην πολιτεία της Νέας Υόρκης, και προσελκεί πάνω από 5,000 συμμετέχοντες ετησίως. Το Anthrocon του 2016 προσέλκυσε 7,310 συμμετέχοντες, με 2,100 fursuiters να πέρνουν μέρος στην fursuit παρέλαση.
Διλινάτα

Τα Διλινάτα (ή Δηλινάτα) είναι οικισμός της δημοτικής ενότητας Αργοστολίου. Διοικητικά ανήκει στον Δήμο Κεφαλονιάς του ομώνυμου νομού. Αποτελεί τον μοναδικό οικισμό του ομώνυμου δημοτικού διαμερίσματος. Σύμφωνα με την απογραφή του 2011, έχει 502 κατοίκους. Είναι χτισμένος σε μια βουνοπλαγιά, σε υψόμετρο 400 μέτρων. Βρίσκεται 2 χλμ ανατολικά από τα Δαυγάτα, 2 χλμ βόρεια από τα Φαρακλάτα και 6 χλμ βορειοανατολικά από το Αργοστόλι. Η βουνοκορφή Ευμορφία της οροσειράς Αίνος, με υψόμετρο 1.125μ., βρίσκεται βορειοανατολικά του οικισμού. Τα Διλινάτα υπέστησαν σοβαρές ζημιές από τους σεισμούς του Ιονίου το 1953.
Μαρία Νεγροπόντη

Η Μαρία Νεγροπόντη ή Νεγρεπόντη ήταν πρωτοπόρος του γυναικείου αθλητισμού και του φεμινισμού στην Ελλάδα. 

Γεννημένη στην Γερμανία σαν "Μαρία Λύντερς" ("Maria Lüders"), ήταν κόρη του γερμανού αρχιτέκτονα Γουσταύου Λύντερς ("Gustav Lüders") που εργάστηκε στην Ελλάδα. Ήταν παντρεμένη με τον Μιλτιάδη Νεγρεπόντη και κόρη της ήταν η Ελένη, μετέπειτα σύζυγος Ουράνη.

Το 1920 ήταν ιδρυτικό μέλος και πρώτη πρόεδρος του "Συνδέσμου για τα δικαιώματα της γυναίκας", ιδρύτρια και μέλος του "σώματος εθελοντριών αδελφών" και της "σχολής αδελφών νοσοκόμων". 

Στα νεανικά της χρόνια ήταν αθλήτρια αντισφαίρισης του Λόουν τένις Αθηνών ενώ έπαιζε και με το πνευματικό άθλημα του Μπριτζ.. Σε αγώνες Χάντικαπ τον Απρίλιο του 1898 ήταν πρώτη στο διπλό μεικτό με συμπαίκτη τον Αντώνιο Αλμέιδα στην τρίτη σειρά. Ήταν επίσης αθλήτρια της ιππασίας μέλος του Ιππικού ομίλου Αθηνών, με ιδιόκτητο άλογο, όπου αναφέρεται η συμμετοχή της σε αγώνα ιππασίας το 1905. 

Έγραψε το 1921 το βιβλίο "Γυναίκα και ψήφος".
Πολ-Ζοσέ Εμποκού

Ο Πολ-Ζοσέ Εμποκού Εμπούντζε (γεν. στις 19 Απριλίου 1992) είναι Κογκολέζος ποδοσφαιριστής που παίζει ως εξτρέμ για την βελγική ομάδα του Σταντάρ Λιέγης. Το παρατσούκλι του είναι "El Negro Calesita" (Το Μαύρο Καρουζέλ).
Καθεδρικός Ναός της Σωτηρίας του Ρουμανικού Λαού

Ο Καθεδρικός Ναός της Σωτηρίας του Ρουμανικού Λαού () είναι ο πατριαρχικός καθεδρικός ναός της Ρουμανικής Ορθόδοξης Εκκλησίας, βρίσκεται στο Βουκουρέστι και αποτελεί τον ψηλότερο και μεγαλύτερο Ορθόδοξο χριστιανικό ναό στον κόσμο. Ο ναός είναι αφιερωμένος στην Ανάληψη του Χριστού και τον Απόστολο Ανδρέα.
Ο καθεδρικός ναός είναι σχεδιασμένος με καθίσματα για περίπου 6.000 πιστούς, δέκα φορές μεγαλύτερος από τον υπάρχοντα πατριαρχικό καθεδρικό ναό.. Καθαγιάστηκε στις 25 Νοεμβρίου 2018 από τον Οικουμενικό Πατριάρχη Βαρθολομαίο.
Κλάρα Ίμερβαρ

Η Κλάρα Ίμερβαρ ("Clara Immerwahr", 21 Ιουνίου 1870 – 2 Μαΐου 1915) ήταν Γερμανίδα χημικός εβραϊκής καταγωγής. Υπήρξε η πρώτη γυναίκα που απέκτησε διδακτορικό στη χημεία στη Γερμανία. Επιπλέον ήταν ακτιβίστρια υπέρ της ειρήνης και των δικαιωμάτων των γυναικών. Από το 1901 μέχρι την αυτοκτονία της το 1915, ήταν σύζυγος του μετέπειτα βραβευθέντα με Βραβείο Νόμπελ χημικού Φριτς Χάμπερ.
Α.Ο. Ερμής Ζωνιανών

Ο Αθλητικός Όμιλος Ερμής Ζωνιανών (Α.Ο. Ερμής Ζωνιανών) είναι ποδοσφαιρικός σύλλογος που ιδρύθηκε το 1964 στα Ζωνιανά του Ρεθύμνου της Κρήτης. Χρώματα του συλλόγου είναι το πράσινο και το λευκό και έμβλημα του ο Ερμής. Έδρα της ομάδας αποτελεί το Δημοτικό Γήπεδο Ζωνιανών. Αυτό το διάστημα μετέχει στη Γ' Εθνική Ερασιτεχνική κατηγορία.

Ο σύλλογος διαθέτει τμήμα ποδοσφαίρου ανδρών και τα τελευταία χρόνια διατηρεί τμήμα ποδοσφαίρου γυναικών, ενώ διατηρεί και τα αντίστοιχα τμήματα υποδομών.
Μεταπολεμική περίοδος

Οικογένεια επιστρέφει στο χωριό της, [[Μπυρόν]], βορειοδυτικά της [[Καέν]] στη Γαλλία, το οποίο καταστράφηκε ολοσχερώς κατά τη διάρκεια μαχών στις 18 Ιουλίου 1944.

Μεταπολεμική περίοδος ονομάζεται το διάστημα που ακολουθεί μετά το τέλος ενός πολέμου. Μια μεταπολεμική περίοδος μπορεί να γίνει μεσοπολεμική, όταν ο πόλεμος μεταξύ των ιδίων πλευρών συνεχίζεται σε μεταγενέστερο χρόνο (π.χ., η περίοδος μεταξύ του Α΄ και του Β΄ Παγκοσμίου Πολέμου). Εν αντιθέσει, η μεταπολεμική περίοδος σηματοδοτεί την κατάπαυση του πυρός εξ ολοκλήρου.

Στον δυτικό κόσμο, μεταπολεμική περίοδος (μερικές φορές και με κεφαλαία) είναι η περίοδος που ξεκίνησε, κυρίως, μετά το τέλος του Β΄ Παγκοσμίου Πολέμου, αν και πολλά από τα εμπλεκόμενα έθνη του Β΄ Παγκοσμίου Πολέμου ενεπλάκησαν σε άλλους πολέμους έκτοτε.
Tetris

To Tetris (ρωσικά: "Те́трис", προφορά: "ˈtɛtrʲɪs") είναι βιντεοπαιχνίδι παζλ αντιστοιχίσεως πλακιδίων, το οποίο αρχικά αναπτύχθηκε και σχεδιάστηκε από τον Ρώσο σχεδιαστή βιντεοπαιχνιδιών Αλεξέι Παζίτνωφ. Το παιχνίδι κυκλοφόρησε στις 6 Ιουνίου του 1984, ενώ ο Παζίτνωφ εργαζόταν στο Κέντρο Υπολογιστικής Ντορόντνιτσιν της Ρωσικής Ακαδημίας Επιστημών, στη Μόσχα. Η ονομασία του παιχνιδιού προήλθε από το ελληνικό πρόθημα «τέτρα», που σημαίνει τέσσερα, καθώς κι από την αντισφαίριση, αγαπημένο άθλημα του Παζίτνωφ.

Το Τέτρις έγινε το πρώτο βιντεοπαιχνίδι της ΕΣΣΔ που κυκλοφόρησε στις ΗΠΑ, όπου διανεμήθηκε από την Spectrum HoloByte για το Commodore 64 και τους υπολογιστές IBM. Το παιχνίδι χρησιμοποιεί κλασικά σχήματα παζλ, τα οποία χρησιμοποιούνται από το 1907, τα οποία τα ονόμασε "Πολυόμινα" ο γνωστός μαθηματικός Σόλομον Γ. Γκόλομπ. Σκοπός του παιχνιδιού είναι το ορθό και συμμετρικό κτίσιμο αυτών των σχημάτων. Σε περίπτωση σωστών τοποθετήσεων εξαφανίζεται όγκος αυτών και δημιουργείται περαιτέρω χώρος για κτίσιμο, ενώ σε αντίθετη περίπτωση ο τοίχος ξεπερνά τα όρια και τελειώνει το παιχνίδι. 

Το παιχνίδι (και οι πολυάριθμες εκδόσεις του) είναι διαθέσιμο σχεδόν σε οιαδήποτε κονσόλα και λειτουργικό σύστημα υπολογιστή, καθώς και σε κινητά, σε γραφηματικές αριθμομηχανές, σε φορητές συσκευές αναπαραγωγής πολυμέσων, σε προσωπικούς ψηφιακούς οδηγούς και σε συσκευή αναπαραγωγής μουσικής δικτύου. Έχει χρησιμοποιηθεί ως έμπνευση μέχρι και για πιάτα, ενώ έχει παιχτεί κι επάνω σε διάφορα πραγματικά κτήρια.

Ήδη από τις πρώτες εκδόσεις του παιχνιδιού, τόσο η έκδοση μηχανών τύπου στοών (arcade) όσο και οι οικιακές εκδόσεις είχαν μεγάλες εισπρακτικές επιτυχίες, ωστόσο η έκδοση που το έκανε ένα από τα δημοφιλέστερα και κλασικότερα παιχνίδια όλων των εποχών ήταν αυτή του Game Boy, η οποία έγινε το 1989. Στο εκατοστό τεύχος του, το "Electronic Gaming Monthly" τοποθέτησε το "Τέτρις" πρώτο στη λίστα με τα "Σπουδαιότερα Παιχνίδια όλων των εποχών". Το 2007, σε αντίστοιχη λίστα της IGN, το παιχνίδι κατέληξε στην δεύτερη θέση. Το 2010, ανακοινώθηκε ότι όλη η σειρά Τέτρις είχε πουλήσει 170 εκατομμύρια αντίτυπα, εκ των οποίων τα 70 εκ. ήταν υλικά και τα 100 εκ. ψηφιακά σε κινητές συσκευές, πράγμα που το έκανε το παιχνίδι με τις περισσότερες πωλήσεις μέσω λήψεως όλων των εποχών. Στις 14 Μαρτίου του 2014, η "The Tetris Company" ανακοίνωσε ότι, για την 30ή επέτειο του παιχνιδιού, το παιχνίδι θα ήταν διαθέσιμο στις κονσόλες PlayStation 4 και Xbox One, με τη συνεργασία της Ubisoft (διανομή) και της SoMa Play (ανάπτυξη).
Παντελής Καλπακτσόγλου

thumb|Ο Παντελής Καλπακτσόγλου.
Ο Παντελής Καλπακτσόγλου του Θεοδώρου (1899 - 15 Ιουλίου 1951) ήταν Έλληνας επιχειρηματίας και πολιτικός, ο οποίος υπηρέτησε ως βουλευτής και ως πρόεδρος του ΠΑΟΚ.
Βίλλεμ Σέλλινκς

Ο Βίλλεμ Σέλλινκς (ολλανδικά: Willem Schellinks, (εναλλακτικές γραφές του επωνύμου του Schellinger και Schellinx), 1627–1678) ήταν Ολλανδός ζωγράφος, σχεδιαστής και χαράκτης τοπίων και ναυτικών σκηνών. Ήταν, επίσης, ποιητής. Ο Σέλλινκς ήταν ένας από τους πλέον πολυταξιδεμένους Ολλανδούς καλλιτέχνες της εποχής του. Ταξίδεψε κατά μήκος του Λίγηρα και του Σηκουάνα το 1646, ενώ μεταξύ 1661 και 1665 επισκέφθηκε την Αγγλία, τη Γαλλία, την Ιταλία, τη Μάλτα, τη Γερμανία και την Ελβετία, καταγράφοντας τα ταξίδια του σε πολλά τοπία και σκηνικές απόψεις, καθώς και σε ημερολόγιο.
Λεόν Μεμπιάμ

Ο Λεόν Μεμπιάμ (Léon Mébiame, 1 Σεπτεμβρίου 1934 – 18 Δεκεμβρίου 2015) ήταν πολιτικός από την Γκαμπόν, ο οποίος ήταν πρωθυπουργός της χώρας του από το 1975 έως το 1990. Νωρίτερα ήταν αντιπρόεδρος από το 1968 ως το 1975.
Αντιπρόεδρος της Γκαμπόν

Ο Αντιπρόεδρος της Γκαμπόν ήταν μια πολιτική θέση στην Γκαμπόν από το 1961 έως το 1975 και από το 1997 έως το 2009.
Τζοβάννι Μπαττίστα Αμίτσι

Ο Τζοβάννι Μπαττίστα Αμίτσι (ιταλ. "Giovanni Battista Amici", 25 Μαρτίου 1786 – 10 Απριλίου 1863) ήταν Ιταλός αστρονόμος, βοτανολόγος και οπτικός.

Γεννήθηκε στη Μόντενα, αλλά σπούδασε στο Πανεπιστήμιο της Μπολόνια. Στη συνέχεια έγινε καθηγητής των μαθηματικών στη Μόντενα και το 1831 διορίσθηκε γενικός επιθεωρητής παιδείας στο Δουκάτο της Μόντενα. Λίγα χρόνια αργότερα, επιλέχθηκε ως διευθυντής του αστεροσκοπείου της Φλωρεντίας, όπου έδινε επίσης διαλέξεις στο εκεί μουσείο φυσικής ιστορίας.

Ο Αμίτσι είναι περισσότερο γνωστός για τις βελτιώσεις που επέφερε στα κάτοπτρα των κατοπτρικών τηλεσκοπίων και (ιδιαιτέρως) στην κατασκευή του μικροσκοπίου. Υπήρξε επίσης επιμελής και ικανός παρατηρητής ο ίδιος, μελετώντας τόσο αστρονομικά σώματα (όπως τους διπλούς αστέρες, τους δορυφόρους του Δία και τη μέτρηση της πολικής και της ισημερινής διαμέτρου του Ηλίου), όσο και βιολογικά θέματα, όπως την κυκλοφορία των χυμών στα φυτά, την καρπόφορία των φυτών, τα εγχυματικά, κ.ά.. Παρατήρησε πρώτος τον σωλήνα γύρης.

Ο Αμίτσι εφεύρε το διπλοειδοσκόπιο και το πρίσμα Αμίτσι, γνωστό κυρίως από τα κιάλια.

Ο Τζοβάννι Μπαττίστα Αμίτσι πέθανε στη Φλωρεντία σε ηλικία 77 ετών.

Εκτός από το πρίσμα Αμίτσι, ο αστεροειδής 3809 Αμίτσι (Amici) και ο κρατήρας Αμίτσι στην αόρατη από τη Γη πλευρά της Σελήνης ονομάσθηκαν έτσι προς τιμή του.
Τα Ζου Ζου

Τα Ζου Ζου (αγγ. "The ZhuZhus", ονομάστηκα "Polly and the ZhuZhu Pets") είναι μια καναδική-αμερικανική τηλεοπτική σειρά κινουμένων σχεδίων με βάση το αμερικανικό παιχνίδι προνόμιο "ZhuZhu Pets". Η σειρά έκανε πρεμιέρα στο Disney Channel στις Ηνωμένες Πολιτείες Αμερικής στις 12 Σεπτεμβρίου 2016. Στην Ελλάδα, είναι επίσης μεταδόθηκε από την Disney Channel, στις 6 Μαρτίου 2017.
Guantanamera

Guantanamera είναι ο τίτλος δημοφιλούς τραγουδιού που βασίζετια στη γουαχίρα (φλαμένκο) μελωδία της κουβανέζικης μουσικής. Οι στίχοι του είναι παρμένοι από τον κύκλο τραγουδιών "Versos Sencillos" (απλά στιχάκια) του κουβανού εθνικού ήρωα Χοσέ Μαρτί. Δημιουργήθηκε αυθόρμητα στα 1929-35 όταν ο José Fernández Díaz στο μικρόφωνο του ραδιοφώνου αυτοσχεδίαζε ενώ παρουσίαζε τα τρέχοντα γεγονότα της ημέρας, τα λεγόμενα Décimas, ενώ επαναλάμβανε εν είδη ρεφρέν "Guantanamera, Guajira Guantanamera". Αργότερα έγινε γνωστό ανά τον κόσμο.
Λυσίας ο Ανίκητος

Ο Λυσίας ο Ανίκητος (2ος αιώνας π.Χ.) ήταν ηγεμόνας του Ινδοελληνικού βασιλείου. Ήταν πιθανώς ήταν γιος του Ηλιοκλή Α´ της Βακτρίας ο οποίος ήταν ο τελευταίος βασιλιάς του ελληνικού βασιλείου της Βακτριανής πριν αυτό καταλυθεί από τις επιδρομές των νομάδων Γουεζί. Τον Λυσία διαδέχτηκε ο Ανταλκίδας.
Super Mario World

Το Super Mario World, γνωστό και ως Super Mario Bros. 4 στην αρχική ιαπωνική κυκλοφορία του, είναι ένα βιντεοπαιχνίδι πλατφόρμας, που δημιουργήθηκε και κυκλοφόρησε από τη Nintendo για το Super Nintendo Entertainment System και είναι το τέταρτο παιχνίδι της σειράς "Super Mario". Η ανάπτυξη έγινε από τη Nintendo Entertainment Analysis & Development, με επικεφαλής τον Σιγκέρου Μιγιαμότο, και κυκλοφόρησε ως launch title για την κονσόλα. Διαθέτει, επίσης, 2D γραφικά με γραμμικούς μετασχηματισμούς.

Το "Super Mario World" εστιάζει στην προσπάθεια των αδερφών Mario και Luigi να σώσουν την Dinosaur Land από τον Bowser. Οι δυο τους πρέπει να ταξιδέψουν σε επτά κόσμους για να αποκαταστήσουν τη κατάσταση. Ο τρόπος παιχνιδιού είναι βασισμένος στα προηγούμενα παιχνίδια "Mario", με νέα power-ups, που αυξάνουν τις ικανότητες του χαρακτήρα καθώς και άλλες που μεταφέρθηκαν σε μελλοντικά παιχνίδια της σειράς. Το παιχνίδι είναι το πρώτο παιχνίδι με τον Yoshi, τον δεινόσαυρο σύντροφο του Mario.

Το "Super Mario World" σημείωσε κριτική και εμπορική επιτυχία, πουλώντας πάνω από 20 εκατομμύρια κομμάτια παγκοσμίως και θεωρείται από πολλούς κριτικούς ως ένα από τα καλύτερα παιχνίδια όλων των εποχών. Έχει επανακυκλοφορήσει πολλές φορές, πρώτα ως μέρος του "Super Mario All-Stars" για το SNES το 1994, και ως "Super Mario Advance 2" για το Game Boy Advance το 2001, και εκτός Ιαπωνίας ως "Super Mario World: Super Mario Advance 2" το 2002, με τροποποιημένο gameplay. Αργότερα επανακυκλοφόρησε μέσω του Virtual Console για τα Wii, Wii U και New Nintendo 3DS.
Εμανιέλ Ισόζ-Ενγκοντέ

Ο Εμανιέλ Ισόζ-Ενγκοντέ (Franck Emmanuel Issoze-Ngondet,  2 Aπριλίου 1961-11 Ιουνίου 2020) ήταν διπλωμάτης και πολιτικός από την Γκαμπόν,  ο οποίος υπηρέτησε ως πρωθυπουργός της χώρας του από τον Σεπτέμβριο του 2016 ως τις 12 Ιανουαρίου 2019.

Διπλωμάτης καριέρας, ο Ισόζ-Ενγκοντέ έγινε μόνιμος αντιπρόσωπος της Γκαμπόν στα Ηνωμένα Έθνη, υπηρετώντας από τον Αύγουστο του 2008 έως τον Ιανουάριο του 2009. Στη συνέχεια υπηρέτησε στην κυβέρνηση της Γκαμπόν ως υπουργός Ενέργειας από τον Ιανουάριο του 2009 έως τον Ιούνιο του 2009 και στη συνέχεια, για μικρό χρονικό διάστημα, ως υπουργός επί των Κοινοβουλευτικών Σχέσεων στα μέσα του 2009. Διορίστηκε ξανά ως μόνιμος αντιπρόσωπος στον ΟΗΕ τον Νοέμβριο του 2009. Τον Μάρτιο του 2010, ο Ισόζ-Ενγκοντέ ήταν πρόεδρος του Συμβουλίου Ασφαλείας των Ηνωμένων Εθνών.

Διορίστηκε ως υπουργός Εξωτερικών στις 28 Φεβρουαρίου 2012. Έπειτα από περισσότερα από τέσσερα χρόνια σε αυτό το αξίωμα, διορίστηκε πρωθυπουργός στις 28 Σεπτεμβρίου του 2016.
Γιώργος Ζήκας

Ο Γιώργος Ζήκας (16 Μαΐου 1949-20 Δεκεμβρίου 2019) ήταν Έλληνας συνθέτης.
Βίλλεμ φαν ντε Φέλντε ο πρεσβύτερος

Ο Βίλλεμ φαν ντε Φέλντε ο πρεσβύτερος (ολλανδικά: Willem van de Velde de Oude, περ. 1611 - 13 Δεκεμβρίου 1693) ήταν Ολλανδός ζωγράφος ναυτικών θεμάτων της Χρυσής Ολλανδικής Εποχής στη ζωγραφική.
Παναγής Μπενετάτος

Ο Παναγής Μπενετάτος του Αναστασίου (1931) είναι Έλληνας οικονομολόγος και πολιτικός που διετέλεσε βουλευτής του ΠΑΣΟΚ και διοικητής κρατικών οργανισμών.
Ρόνι Ρέι Σμιθ

Ο Ρόνι Ρέι Σμιθ ("Ronald "Ronnie" Ray Smith", 28 Μαρτίου 1949 - 31 Μαρτίου 2013) ήταν Αμερικανός αθλητής του στίβου, ο οποίος κέρδισε χρυσό μετάλλιο στη σκυταλοδρομία 4x100 μ. στους Ολυμπιακούς Αγώνες του Μεξικού.

Στις 20 Ιουνίου του 1968, στο Σακραμέντο (Καλιφόρνια), ο Ρόνι Ρέι Σμιθ έτρεξε τα 100 μ. στον δεύτερο ημιτελικό σε χρόνο 9.9 (χρόν. χειρός) και 10.14 (ηλεκτρ. χρόν.). Στις 20 Οκτωβρίου της ίδιας χρονιάς, στους Ολυμπιακούς Αγώνες που ακολούθησαν, συμμετείχε στην ομάδα σκυταλοδρομίας 4x100 των Η.Π.Α., μαζί με τους Τζιμ Χάινς, Τσάρλι Γκριν και Μελ Πέντερ, που κατέρριψε το παγκόσμιο ρεκόρ με χρόνο 38.24.
Τεχνικό Πανεπιστήμιο της Βάρνας

Το Τεχνικό Πανεπιστήμιο της Βάρνας (Технически университет Варна, ТУ Варна, ТУВ) είναι Πανεπιστήμιο στη Βουλγαρία.

μικρογραφία|Τμήμα Ηλεκτροτεχνικής
Τελικός Κυπέλλου Αγγλίας 2002

Ο Τελικός Κυπέλλου Αγγλίας 2002 διεξήχθη στις 4 Μαΐου 2002 στο Μιλλένιουμ Στέιντιουμ στο Κάρντιφ. Ήταν ο 122ος τελικός της αρχαιότερης ποδοσφαιρικής διοργώνωσης στον κόσμο και αναμετρήθηκαν οι Άρσεναλ και η Τσέλσι.Η Άρσεναλ κατέκτησε το Κύπελλο κερδίζοντας με 2-0 την Τσέλσι.Διατητήτης του αγώνα ήταν ο Μάικ Ράιλι.
Τελικός Κυπέλλου Αγγλίας 2001

Ο Τελικός Κυπέλλου Αγγλίας 2001 διεξήχθη στις 12 Μαΐου 2001 στο Μιλλένιουμ Στέιντιουμ στο Κάρντιφ. Ήταν ο 120ος τελικός της αρχαιότερης ποδοσφαιρικής διοργώνωσης στον κόσμο και αναμετρήθηκαν οι Λίβερπουλ και η Άρσεναλ.Η Λίβερπουλ κατέκτησε το Κύπελλο κερδίζοντας με 2-1 την Άρσεναλ .Διατητήτης του αγώνα ήταν ο Στήβ Νταν.

}}
Rádio Nacional de Angola

Το Rádio Nacional de Angola (RNA) ένας δημόσιος ραδιοτηλεοπτικός φορέας της Ανγκόλας. Ιδρύθηκε τον Οκτώβριο του 1977 και έδρα του είναι στην πρωτεύουσα της αφρικανικής χώρας Λουάντα. Λειτουργεί μια σειρά από τηλεοπτικούς και ραδιοφωνικούς σταθμούς και ιστότοπους. Διαθέτει πέντε ραδιοφωνικούς σταθμούς στην πρωτεύουσα ("Canal A", "Rádio N'Gola Yetu", "Rádio Luanda", "Rádio FM Estéreo" και "Rádio 5"), δεκαοκτώ περιφερειακούς σταθμούς, ένα ανά επαρχία, και ένα διεθνές ραδιοφωνικό σταθμό ("Serviço Internacional"). Ένα δίκτυο των ραδιοτηλεοπτικών πομπών επιτρέπει το ραδιοτηλεοπτικό δίκτυο να καλύπτει το σύνολο της χώρας, με σταθμούς που εκπέμπουν με διαμόρφωση συχνότητας (FM) (61 συχνότητες κυρίως στις μεγάλες πόλεις), στα μεσαία κύματα (23 συχνότητες) και στα βραχέα (10 συχνότητες). Το ραδιοτηλεοπτικό δίκτυο ελέγχει επίσης τριάντα κέντρα μετάδοσης και ένα κέντρο εκπαίδευσης.

Ως δημόσιας φορέας έχει ως στόχο να εγγυηθεί την ελευθερία της έκφρασης, το δικαίωμα στην ενημέρωση και τη διάδοση των διαφόρων πτυχών του λαού της Αγκόλας, τον πολιτισμό και τις συνήθειές τους. Οι εκπομπές μεταδίδονται κυρίως στα πορτογαλικά και έχει επίσης προγράμματα στις εθνικές γλώσσες της χώρας (κικονγκό, κιμπουντού, τσόκουε, ουμπούντου, κουανιάμα, λινγκάλα και άλλες). Το πρόγραμμα του διεθνούς ραδιοφωνικού σταθμού μεταδίδεται στα πορτογαλικά, στα αγγλικά και στα γαλλικά.
Πίτερ Άλντους

Ο Πίτερ Άλντους (αγγλικά: "Peter Aldous") είναι πολιτικός της Αγγλίας ενταγμένος στο Συντηρητικό Κόμμα. Γεννήθηκε στις 26 Αυγούστου 1961 στο Ίπσουιτς της κομητείας Σάφοκ. Εκπαιδεύτηκε στο Σχολείο Χάροου και σπούδασε στο Πανεπιστήμιο του Ρέντινγκ, αποκτώντας πτυχίο στη διαχείριση γαιών το 1982. Αντιπροσωπεύει ως βουλευτής την εκλογική περιφέρεια Γουέιβνι από το Μάιο του 2010.
Οίκος των Κρίσπων

Ο Οίκος των Κρίσπων ("Crispi") κυβέρνησε το Δουκάτο της Νάξου ή Δουκάτο του Αρχιπελάγους του Αιγαίου για δυο περίπου αιώνες από την άνοδο του Φραγκίσκου Α΄ (1383) μέχρι την πτώση του στην Οθωμανική Αυτοκρατορία (1566) με τελευταίο δούκα τον Ιάκωβο Δ΄ Κρίσπο. Γενάρχης της οικογένειας θεωρείται ο Φραγκίσκος Α΄ Κρίσπος ένας πειρατής στην υπηρεσία της Βενετίας, οι γονείς του και η πατρική του οικογένεια παραμένουν άγνωστα, πιθανότητα ήταν Βενετοί ευγενείς.
Λουκάς Θάνος

Ο Λουκάς Θάνος (αγγλικά: Lucas Thanos ) είναι συνθέτης μουσικής, χορογράφος - σκηνοθέτης και μεταφραστής και γεννήθηκε στην Αθήνα. Σπούδασε, χορό στη σχολή Ραλλού Μάνου, Scuola di danza Teatro dell' Opera di Roma, Steps  New York,  Dupree dance academy Los Angeles. Θέατρο στη σχολή Πέλου Κατσέλη, στην σχολή Βεάκη και στο Actor studio  Los Angeles. Μουσική με τον Γιάννη Α. Παπαϊωάννου και στο Conservatorio Santa Cecilia, Roma. Κοινωνιολογία, Φιλοσοφία  Università degli Studi di Roma "La Sapienza". Έχει διδάξει στην Ανώτερη Σχολή Δραματικής Τέχνης Βεάκη, στο Actors Studio Los Angeles, στην Ανώτερη Σχολή Δραματικής Τέχνης "Ιάκωβος Καμπανέλλης", στο Paper and Plastic Theater Los Angeles, στο Moscow Studio of Plastic Arts, στο Duncan Dance Research Center, στο UCLA, στο Kschessinska Mansion St Petersburg.
Ρομπέρτο Μέρχι

Ο Ρομπέρτο Μέρχι (γεν. στις 22 Μαρτίου 1991 στο Καστελόν ντε λα Πλάνα της Ισπανίας) είναι
Ισπανός πρώην οδηγός της Φόρμουλα 1 ο οποίος αγωνιζόταν με τη Μάνορ Μαρούσια.
Κονσταντίν Φέρενμπαχ

Ο Κονσταντίν Φέρενμπαχ (γερμ. "Constantin Fehrenbach", μερικές φορές "Konstantin Fehrenbach") ήταν Γερμανός Καθολικός πολιτικός, ένας από τους μεγάλους ηγέτες του Κεντρώου Κόμματος ή "Zentrum". Υπηρέτησε ως Πρόεδρος του Ράιχσταγκ το 1918, και στη συνέχεια ως Πρόεδρος της Εθνοσυνέλευσης της Βαϊμάρης από το 1919 ως το 1920. Τον Ιούνιο του 1920, ο Φέρενμπαχ έγινε καγκελάριος του Γερμανικού Ράιχ. Παραιτήθηκε τον Μάιο του 1921 για το θέμα των πληρωμών πολεμικών αποζημιώσεων προς τους Συμμάχους. Ο Φέρενμπαχ ήταν επικεφαλής της Κοινοβουλευτικής Ομάδας του Κεντρώου Κόμματος στο Ράιχσταγκ από το 1923 μέχρι το θάνατό του το 1926.
Χάρυ Χόπκινς

Ο Χάρυ Χόπκινς ("Harry Lloyd Hopkins", 17 Αυγούστου 1890 - 29 Ιανουαρίου 1946) ήταν Αμερικανός πολιτικός με έντονη διπλωματική δράση στον Β' Π.Π..
Λία Γεράσκινα

Η Λία Γεράσκινα () (3 Οκτωβρίου 1910, Νοβοροσίσκ, Ρωσική Αυτοκρατορία — 14 Μαρτίου 2010) ήταν Ρωσίδα συγγραφέας και δημοσιογράφος. .
Παλούμπα

Το Παλούμπα (ή Του Παλούμπα ή Καπετανοχώρι ή το χωριό του Πλαπούτα) είναι ιστορικό χωριό της Αρκαδίας, το χωριό όπου κηρύχτηκε η έναρξη της Γορτυνιακής (Μωραΐτικης), και κατ' επέκταση της ευρύτερης περιοχής, Επανάστασης στις 20-21 Μαρτίου 1821, από τους Γορτύνιους στρατηγούς Δημήτριο Πλαπούτα και Θεόδωρο Κολοκοτρώνη. Το χωριό ήταν η πρώην πρωτεύουσα της δημοτικής κοινότητας Ηραίας στη Γορτυνία του Νομού Αρκαδίας. Με την εφαρμογή του σχεδίου Καλλικράτης ανήκει στο Δήμο Γορτυνίας. Ο πληθυσμός του σύμφωνα με την απογραφή του 2011 είναι 96 κάτοικοι, ενώ το 2001 είχε 202 κατοίκους. Ετησίως στις 20 Μαρτίου εορτάζεται μεγαλοπρεπώς η κήρυξη της Γορτυνιακής Επανάστασης από τον στρατηγό Πλαπούτα και τους Γορτύνιους υπασπιστές του και πρωτοπαλίκαρα, με δοξολογία στον Ι.Ν. Αγίου Γεωργίου Παλούμπα, με κατάθεση στεφάνων στο μνημείο προτομής Πλαπούτα, παραδοσιακούς χορούς γορτυνιακών συλλόγων και ιστορικές ημερίδες στον Πύργο Πλαπούτα.
Ιμπραήμ Καιπάκαγια

Ο Ιμπραήμ Καιπάκαγια ("İbrahim Kaypakkaya", Επαρχία Τσορούμ 1949 - Ντιγιαρμπακίρ 18 Μαΐου 1973) ήταν Τούρκος επαναστάτης, ιδρυτής του TKP/ML και του TİKKO. Ιδεολόγος και θεωρητικός του μαοϊσμού.
Φρειδερίκη Κρικέλα

Η Φρειδερίκη Κρικέλα (γενν. 1954) υπήρξε αθλήτρια στίβου απο το 1968 εώς το 1973 στους δρόμους ταχύτητας ως αθλήτρια του Πανιωνίου Γ.Σ.
ORF III

Το ORF III (ή ORF 3), είναι ένα αυστριακό τηλεοπτικό κανάλι που ανήκει στη δημόσια ραδιοτηλεόραση (ORF). Το κανάλι ξεκίνησε στις 26 Οκτωβρίου 2011 στις 14:00 αντικαθιστώντας το TW1, το οποίο έκλεισε την ίδια μέρα.

Το ORF III εκπέμπει δορυφορικά και καλωδιακά, και ως TW1 ειδικευόταν στον τομέα του τουρισμού και τις καιρικές συνθήκες. Το ORF III ξεκίνησε, επίσης, σχετικά με την ψηφιακή επίγεια τηλεόραση στην Αυστρία. Το ORF III δεν είναι προς το παρόν διαθέσιμο μέσω του Διαδικτύου. Το ORF Sport Plus, ο σταθμός που μοιραζόταν τη συχνότητα με το TW1, μετακόμισε σε ένα νέο κανάλι 24 ωρών, ονόματι ORF Sport +.
ORF 2

Το ORF 2 είναι ένα αυστριακό τηλεοπτικό κανάλι του ORF. Ήταν το δεύτερο τηλεοπτικό κανάλι στην Αυστρία, ξεκίνησε το 1961.

To ORF 2 ξεκίνησε στις 11 Σεπτεμβρίου 1961 ως τεχνικό πρόγραμμα δοκιμών. Από το 1970, το ORF 2 κάνει εκπομπές για επτά ημέρες την εβδομάδα. Σήμερα είναι ένα από τα τέσσερα δημόσια τηλεοπτικά κανάλια στην Αυστρία.

Εκτιμώντας τα ακόλουθα ORF Eins επικεντρώνεται σε τηλεοπτικές σειρές και ταινίες, ORF 2 μεταδίδει το πολιτιστικό πρόγραμμα και τοπικές πληροφορίες. Υπάρχουν περιφερειακές εκπομπές για κάθε νομό στην Αυστρία, αλλά ως επί το πλείστον μόνο μισή ώρα, μια εκπομπή για τις περιφερειακές ειδήσεις, στις 7μ.μ.

Το ORF 2 είναι διαθέσιμο μέσω DVB-T στη Γερμανία κοντά στα αυστριακά σύνορα και τις περιοχές του Μονάχου. Σε αντίθεση με τα γερμανικά τηλεοπτικά κανάλια (τα οποία είναι γενικά διαθέσιμα free-to-air), οι ORF Eins και ORF 2 κρυπτογραφείται μέσω δορυφόρου.
Εθνικό Τάγμα της Λεγεώνας της Τιμής

μικρογραφία|δεξιά|Το παράσημο της Λεγεώνας της Τιμής.
Το Τάγμα της Λεγεώνας της Τιμής, με πλήρη ονομασία Εθνικό Τάγμα της Λεγεώνας της Τιμής (γαλλικά: "Ordre national de la Légion d'honneur"), είναι ιπποτικό τάγμα που ίδρυσε ο Ναπολέων Α΄ Βοναπάρτης το 1802. Η ιδιότητα μέλους του τάγματος αποτελεί τιμητική διάκριση που απονέμεται σε στρατιωτικούς και πολίτες για τις υπηρεσίες τους στην Γαλλία. Η εισδοχή στο τάγμα συνοδεύεται από την απονομή του Παρασήμου της Λεγεώνας της Τιμής, σε ειδική τελετή από τον Πρόεδρο της Γαλλικής Δημοκρατίας. Δεν απονέμεται μόνο σε Γάλλους πολίτες: πολύ συχνά δίνεται σε προσωπικότητες διεθνούς φήμης, ακόμη και σε διοικητικές περιοχές της Γαλλίας και των υπερπόντιων εδαφών της. Έως το 2014 είχε απονεμηθεί συνολικά σε περίπου 95.000 άτομα.
Sentinel-2A

Ο Sentinel-2A είναι ευρωπαϊκός δορυφόρος οπτικής απεικόνισης ο οποίος εκτοξεύτηκε το 2015 στα πλαίσια του προγράμματος Κοπέρνικος της ESA. Φέρει πληθώρα οργάνων για να υποστηρίξει διάφορες υπηρεσίες όπως την παρακολούθηση των δασών, την ανίχνευση μεγάλων αλλαγών στην γήινη επιφάνεια και την διαχείριση καταστροφών.

Εκτοξεύτηκε στις 23 Ιουνίου 2015 (01:52 GMT) με πύραυλο Βέγκα
Φιτζιανοί

iTaukei, γνωστοί με την νόμιμη ονομασία Φιτζιανοίείναι οι μεγαλύτεροι αυτόχθονες κάτοικοι των Φίτζι και ζουν σε μία περιοχή που ανεπίσημα ονομάζεται Μελανησία.
Οι αυτόχθονες Φιτζιανοί πιστεύεται ότι έχουν φτάσει στο Φίτζι από τη δυτική Μελανησία περί τα 3.500 χρόνια πριν.
Ίαν Μπορουμά

Ο Ίαν Μπορουμά (ολλανδικά: Ian Buruma, γεννήθηκε στις 28 Δεκεμβρίου 1951) είναι Ολλανδός συγγραφέας και ιστορικός που ζει και εργάζεται στις Ηνωμένες Πολιτείες. Μεγάλο μέρος του έργου του εστιάζεται στην κουλτούρα της Ασίας, ιδίως της Κίνας και της Ιαπωνίας του 20ού αιώνα. Είναι καθηγητής (Paul W. Williams Professor) ανθρώπινων δικαιωμάτων και δημοσιογραφίας στο Κολλέγιο Μπαρντ (Bard College) από το 2003.
Αμπούλ Αλά Μαουντούντι

Ο Σαγίντ Αμπούλ Αλά Μαουντούντι (ούρντου: ابو الاعلی مودودی – γνωστός και ως Σείχης αλ-Χαντίθ Μαουντούντι, 25 Σεπτεμβρίου 1903 - 22 Σεπτεμβρίου 1979) ήταν Ινδό-Πακιστανός λόγιος, φιλόσοφος, νομικός, δημοσιογράφος, ισλαμιστής και ιμάμης. Τα πολυάριθμα έργα του γράφτηκαν στα ουρντού, αλλά στη συνέχεια μεταφράστηκαν στα αγγλικά, αραβικά, χίντι, μπενγκάλι, ταμίλ, βιρμανικά και πολλές άλλες γλώσσες. Προσπάθησε όχι μόνο να αναζωογονήσει το Ισλάμ ως αναβιωτής της θρησκείας, αλλά και να διαδώσει το «αληθινό Ισλάμ», μια θεραπεία για την αδυναμία την οποία το Ισλάμ είχε υποστεί στο πέρασμα των αιώνων. Ήταν υποστηρικτής της δημιουργίας ενός παγκόσμιου ισλαμικού κράτους και πίστευε ότι η πολιτική ήταν απαραίτητη για το Ισλάμ και ότι ήταν αναγκαίο να εγκαθιδρύσει τη "σαρία" και να διασώσει τον ισλαμικό πολιτισμό από ό,τι είδε ως τα κακά του κοσμικού κράτους, του εθνικισμού και της χειραφέτησης των γυναικών.

Ήταν ο ιδρυτής της Τζαμάατ-ε-Ισλάμι, της μεγαλύτερης ισλαμικής οργάνωσης στην Ασία. Ο ίδιος και το κόμμα του πιστεύεται ότι ήταν οι πρωτοπόροι στην πολιτικοποίηση του Ισλάμ και τη δημιουργία στήριξης για ισλαμικό κράτος στο Πακιστάν. Πιστεύεται ότι βοήθησαν να εμπνεύσουν στον Στρατηγό Μουχάμαντ Ζία-Ουλ-Χακ να εισαγάγει την «Σαριοποίηση" στο Πακιστάν, και ότι έχουν ενισχυθεί σε μεγάλο βαθμό από τον ίδιο αφότου σε 10.000 μέλη και υποστηρικτές δόθηκαν θέσεις εργασίας στον τομέα της δικαιοσύνης και των δημοσίων υπηρεσιών κατά τη διάρκεια της διακυβέρνησής του. Ο Μαουντούντι ήταν ο πρώτος αποδέκτης του Σαουδαραβικού Διεθνούς Βραβείου Βασιλιά Φαϊζάλ για τις υπηρεσίες του στο Ισλάμ το 1979.
Τζέρεμι Ρίτσαρντσον

Ο Τζέρεμι Ρίτσαρντσον, γεννημένος την 1 Μαρτίου 1982 στην Άλενταουν της Πενσιλβάνια, είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ.
NGC 47

Ο NGC 47 είναι ραβδωτός σπειροειδής γαλαξίας στον αστερισμό Κήτος. Τον ανακάλυψε το 1886 ο αστρονόμος Βίλχελμ Τέμπελ (Ernst Wilhelm Leberecht Tempel), όμως καταγράφεται στον ίδιο κατάλογο και ως NGC 58 επειδή τον ανακάλυψε ανεξάρτητα ο Λιούις Α. Σουίφτ (Lewis A. Swift), που δεν γνώριζε το ότι είχε προηγηθεί ο Τέμπελ.

Ο NGC 47 απέχει περίπου 236 εκατομμύρια έτη φωτός από τη Γη.
Πέτρος Νοέας

Ο Πέτρος Νοέας (Καλαμάτα Μεσσηνίας, 20 Ιουνίου 1987), είναι Έλληνας καλαθοσφαιριστής, ο οποίος αγωνίζεται ως πάουερ φόργουορντ για την Σφήκα Αμαλιάδας.
NGC 1701

Ο NGC 1701 είναι σπειροειδής γαλαξίας τύπου (R) SA(r)ab? στον αστερισμό Γλυφείον. Απέχει περίπου 240 εκατομμύρια έτη φωτός από την Γη και τον ανακάλυψε ο Τζον Χέρσελ στις 6 Νοεμβρίου 1843..
Ρομάνο Γκουαρντίνι

Ο Ρομάνο Γκουαρντίνι (17 Φεβρουαρίου 1885 Βερόνα - 1η Οκτωβρίου 1968 Μόναχο) ήταν ιταλικής καταγωγής Γερμανός καθολικός ιερέας, συγγραφέας και ακαδημαϊκός. Φέρεται ως μία από τις σημαντικότερες προσωπικότητες της Καθολικής πνευματικής ζωής στον 20ο αιώνα.
Πέτερ Στάιν

Ο Πέτερ Στάιν (γερμανικά: "Peter Stein", Βερολίνο 1937) είναι διεθνώς αναγνωρισμένος Γερμανός θεατρικός παραγωγός και σκηνοθέτης ο οποίος αρχικά καθιερώθηκε μέσω του θεάτρου Σαουμπούνε αμ Λενίνερ Πλατς ("Schaubühne am Lehniner Platz") το οποίο και έφερε στο προσκήνιο του γερμανικού θεάτρου. Έχει σκηνοθετήσει πολλά έργα του Σαίξπηρ καθώς και αρχαίες ελληνικές τραγωδίες των Σοφοκλή και Ευριπίδη, και θεωρείται ως ένας από τους σπουδαιότερους Ευρωπαίους θεατρικούς σκηνοθέτες.
Ζακ Λεντού

Ο Ζακ Λεντού (γαλλικά: "Jacques Ledoux", πραγματικό όνομα "Ζανκιέλ Μέντελ Σίλμπεμπεργκ" / "Jankiel Mendel Silberberg",1921 - 1988 ) ήταν Βέλγος ιστορικός του κινηματογράφου πολωνοεβραϊκής καταγωγής, ο οποίος υπήρξε ο έφορος του Βασιλικού Αρχείου Κινηματογράφου του Βελγίου από το 1948 έως το 1988, και ιδρυτής του Μουσείου Κινηματογράφου των Βρυξελλών το οποίο δημιούργησε το 1962.
Sentinel-1A

Ο Sentinel-1A είναι ευρωπαϊκός δορυφόρος απεικόνισης με ραντάρ ο οποίος εκτοξεύτηκε το 2014. Είναι ο πρώτος δορυφόρος τύπου Sentinel 1 που στάλθηκε στο διάστημα, στα πλαίσια του προγράμματος Κοπέρνικος της ESA και φέρει ραντάρ συνθετικού διαφράγματος χάρη στο οποίο παρέχει δεδομένα ανεξαρτήτως των καιρικών συνθηκών που επικρατούν στην γήινη επιφάνεια και των συνθηκών φωτισμού. Παρατηρεί μεγάλο εύρος φαινομένων στην επιφάνεια, όπως πετρελαιοκηλίδες, παγόβουνα και μεγάλες συγκεντρώσεις πάγου στην θάλασσα, μετακινήσεις στην ξηρά και αλλαγές στον τρόπο χρήσης της γης.
Πήτερ Φόργκατς

Ο Πήτερ Φόργκατς (Péter Forgács, 1950) είναι καλλιτέχνης (media artist) και ανεξάρτητος παραγωγός ταινιών που έχει την έδρα του στην Βουδαπέστη. Είναι γνωστός κυρίως για την σειρά βραβευμένων ταινιών του "Ιδιωτική Ουγγαρία", που βασίζονται σε ερασιτεχνικές ταινίες από την δεκαετία του 1930 και του 1960, στις οποίες καταγράφεται η καθημερινότητα ανθρώπων που σύντομα θα διαταραχθεί εξαιτίας κατακλυσμιαίων και τραυματικών ιστορικών εξελίξεων που λαμβάνουν χώρα εκτός της ταινίας.
NGC 1679

thumb|right|250px|Ο NGC 1679
Ο NGC 1679 είναι ραβδωτός σπειροειδής γαλαξίας τύπου SBm, ο οποίος βρίσκεται στον αστερισμό Γλυφείον. Τον ανακάλυψε στις 18 Νοεμβρίου 1835 ο Βρετανός αστρονόμος Τζον Χέρσελ.
Ταμγκάλι

Το Ταμγκάλι είναι μια τοποθεσία, που βρίσκεται 120 χιλιόμετρα βορειοδυτικά της πρωτεύουσας του Καζακστάν, Αλμάτι. Το όνομα της (Ταμγκάλι) σημαίνει στα καζάκικα "ζωγραφισμένη ή σημαδεμένη περιοχή" και προέρχεται από τα περίπου 5.000 πετρογλυφικά που έχουν βρεθεί σε μικρά φαράγγια της περιοχής. 

Τα περισσότερα από αυτά τα πετρογλυφικά χρονολογούνται από την Εποχή του Χαλκού, υπάρχουν όμως και ορισμένα από την Εποχή του Σιδήρου καθώς και κάποια από το Μεσαίωνα.

Το 2004 το Ταμγκάλι ανακηρύχτηκε Μνημείο Παγκόσμιας Κληρονομιάς της UNESCO.
Εκλογές στα Ηνωμένα Αραβικά Εμιράτα

Εκλογές στα Ηνωμένα Αραβικά Εμιράτα διεξάγονται από το 2006. Στη χώρα δεν επιτρέπεται η λειτουργία πολιτικών κομμάτων. Λειτουργεί Ομοσπονδιακό Εθνικό Συμβούλιο (Majlis al-Ittihad al-Watani, με 40 έδρες- τα 20 από τα μέλη του διορίζονται από τους κυβερνήτες των εμιράτων και άλλα 20 εκλέγονται για διετή θητεία).
Ρενέ Ουίγκ

Ο Ρενέ Ουίγκ (γαλλικά: "René Huyghe", 3 Μαΐου 1906 - 5 Φεβρουαρίου Παρίσι 1997) ήταν Γάλλος συγγραφέας του οποίου το κύριο έργο μελέτης ήταν η ψυχολογία και η φιλοσοφία της τέχνης. Επίσης διετέλεσε έφορος της πινακοθήκης στο μουσείο του Λούβρου, καθηγητής στο , και μέλος της Γαλλική Ακαδημίας. Ήταν ο πατέρας του συγγραφέα Φρανσουά-Μπερνάρ Ουίγκ.
Ιβάν Πάουνιτς

Ο Ιβάν Πάουνιτς, γεννημένος στις 27 Ιανουαρίου 1987 στο Βελιγράδι, είναι Σέρβος καλαθοσφαιριστής, ο οποίος αγωνίζεται στην θέση του σούτινγκ γκαρντ.
Μπασκόφ

Το Μπασκόφ είναι ελληνικό χωριό της περιοχής της Τσάλκας της Γεωργίας.

Ιδρύθηκε το 1830 από πρόσφυγες του ομώνυμου χωριού στην σημερινή Τουρκία, της περιοχής της Θεοδοσιούπολης (Ερζερούμ), το οποίο ονομαζόταν Μπασκόι (). 

Οι κάτοικοι στην πλειοψηφία ήταν τουρκόφωνοι: μιλούσαν μια διάλεκτο διαφορετική της τούρκικης, την οποία αποκαλούσαν "μπιζίμ ντίλτζα" (δικιά μας γλώσσα). Αναγκάστηκαν να τουρκοφώνησουν για να τους επιτραπεί να κρατήσουν την θρησκεία τους, διότι ήταν χριστιανοί ορθόδοξοι. Ακολουθούσαν το λεγόμενο παλαιό ημερολόγιο. 

Σήμερα το χωριό στη Γεωργία είναι γνωστό με την ονομασία Μπαρέτι και έχει ελάχιστους Έλληνες κατοίκους. Οι περισσότεροι έχουν μετακομίσει στην Ελλάδα, την Κύπρο και την Ρωσία.
Χανς βαν Μάνεν

Ο Χανς βαν Μάνεν (Hans van Manen, γεννήθηκε 11 Ιουλίου 1932 στο Νιούερ-Άμστελ, Ολλανδία) είναι Ολλανδός χορευτής μπαλέτου, χορογράφος, και φωτογράφος. Έχει δημιουργήσει πάνω από 120 μπαλέτα που έχουν παιχτεί από πάνω από 100 θιάσους παγκοσμίως.

Είναι γιος Γερμανίδας υπηρέτριας. Σπούδασε υπό την Σόνια Γκάσκελ, Φρανσουάζ Αντρέτ και Νόρα Κις. Ο Βαν Μάνεν έγραψε πολλά μπαλέτα. Εργάστηκε για το Ολλανδικό Εθνικό Μπαλέτο από το 1973 έως το 1985.
Κρατερός Κατσούλης

Ο Κρατερός Κατσούλης (Γενεύη, 21 Αυγούστου 1971) είναι Έλληνας ηθοποιός και παρουσιαστής. Ξεκίνησε να εργάζεται ως ηθοποιός σε ηλικία 9 ετών όταν συμμετείχε στην παιδική τηλεταινία "Τα μουστάκια του ηλίου" στην κρατική τηλεόραση. Από το 1991 μέχρι σήμερα έχει λάβει μέρος σε πολλές τηλεοπτικές, κινηματογραφικές και θεατρικές δουλειές ως ηθοποιός. Από το 2014 μέχρι σήμερα έχει παρουσιάσει διάφορες ψυχαγωγικές τηλεοπτικές εκπομπές, μαζί με την σύζυγο του και δημοσιογράφο Κατερίνα Καραβάτου, με μακροβιότερη από αυτές την πρωινή εκπομπή "Στη φωλιά των Κου Κου" στο Star Channel από το 2017.
Άλεκ Ντάγκλας Χιουμ

Ο Άλεκ Ντάγκλας Χιουμ ("Alexander Frederick Douglas-Home", 2 Ιουλίου 1903 - 9 Οκτωβρίου 1995) ήταν Άγγλος συντηρητικός πολιτικός, ο οποίος διετέλεσε πρωθυπουργός από τον Οκτώβριο του 1963 έως τον Οκτώβριο του 1964.

Στις 21 Ιουλίου του 1964 υποδέχθηκε στο Λονδίνο τον πρωθυπουργό της Ελλάδας, Γεώργιο Παπανδρέου. Οι συνομιλίες για το Κυπριακό χαρακτηρίστηκαν από τον Τύπο ως άκαρπες.

Το 1965 έδυσε στη Μεγάλη Βρετανία το άστρο του Άλεκ Ντάγκλας Χιουμ, του τελευταίου αριστοκράτη πρωθυπουργού. Ο Χιουμ δεν μπόρεσε να αποσοβήσει την εκλογική ήττα του Συντηρητικού Κόμματος το 1964, ούτε να γεφυρώσει τα βαθύτατα ιδεολογικά ρήγματα που το διέτρεχαν. Έτσι, στις 22 Ιουνίου του 1965, ανακοίνωσε αιφνιδιαστικά την παραίτησή του από την ηγεσία των Τόρις, ανοίγοντας το δρόμο στον Έντουαρντ Χιθ.
Χουαρί Μπουμεντιέν

Ο Χουαρί Μπουμεντιέν (, 23 Αυγούστου 1932 – 27 Δεκεμβρίου 1978) υπηρέτησε ως πρόεδρος του Επαναστατικού Συμβουλίου της Αλγερίας από τις 19 Ιουνίου του 1965 έως τις 12 Δεκεμβρίου του 1976 και στη συνέχεια ως δεύτερος πρόεδρος της Αλγερίας έως τον θάνατό του στις 27 Δεκεμβρίου του 1978.

Τις πρώτες πρωινές ώρες της 19ης Ιουνίου του 1965, ο συνταγματάρχης Χουαρί Μπουμεντιέν κατέλαβε την εξουσία στην Αλγερία, με ένα αναίμακτο στρατιωτικό πραξικόπημα που έθεσε τέλος στην τριετή διαμάχη των ενόπλων δυνάμεων με τον πρόεδρο που οι ίδιες όρισαν, τον χαρισματικό, δημοφιλή ηγέτη του αντιαποικιακού αγώνα, Αχμέντ Μπεν Μπελά. Έχοντας παρεισφρήσει στο κέντρο του Αλγερίου με το πρόσχημα της προετοιμασίας των μέτρων ασφαλείας για την προγραμματισμένη να διεξαχθεί εκεί στις 29 Ιουνίου Αφρασιατική Διάσκεψη Κορυφής, οι δυνάμεις των πραξικοπηματιών κατέλαβαν χωρίς αντίσταση όλα τα επίκαιρα σημεία. Ταυτόχρονα, άρματα μάχης περικύκλωσαν την έπαυλη του Μπεν Μπελά, εξουδετερώνοντάς τον πλήρως. Η πρώτη αντίδραση των Αλγερινών την Κυριακή του πραξικοπήματος ήταν ψύχραιμη. Ωστόσο, από το ίδιο βράδυ συγκροτήθηκαν οι πρώτες διαδηλώσεις υπέρ του Μπεν Μπελά. Η νεολαία του Οράν και άλλων μεγάλων πόλεων, φανατικά δοσμένη στον άνθρωπο που ενσάρκωσε στα μάτια της όχι μόνο την απελευθέρωση αλλά και το όνειρο ενός αυστηρά σοσιαλιστικού παναραβισμού, τέθηκε επικεφαλής χιλιάδων Αλγερινών, με τους οποίους συχνά ενώνονταν και οι αστυνομικές και στρατιωτικές δυνάμεις που στάλθηκαν για να τους αντιμετωπίσουν. Ο νέος ηγέτης της χώρας είχε, ωστόσο, τη δύναμη να επιβάλει τη θέλησή του.

Επί των ημερών του, η Αλγερία οπισθοδρόμησε στην κατεύθυνση ενός κρατικού καπιταλισμού στρατιωτικής πειθαρχίας. Ο Χουαρί Μπουμεντιέν πέθανε το 1978.
Βραβείο Μιγκέλ ντε Θερβάντες

Το Βραβείο Μιγκέλ ντε Θερβάντες (ισπανικά: Premio de Literatura en Lengua Castellana Miguel de Cervantes)</small>, είναι ετήσιο λογοτεχνικό βραβείο που απονέμεται για την συνολική προσφορά ενός εξαίρετου συγγραφέα στην ισπανική γλώσσα. Θεσμοθετήθηκε το 1976 και είναι ισότιμο με το Διεθνές βραβείο Μπούκερ, που αφορά τους συγγραφείς στην αγγλική γλώσσα. Οφείλει την ονομασία του στον Ισπανό συγγραφέα του Δον Κιχώτη, Μιγκέλ ντε Θερβάντες.
Απονέμεται από το ισπανικό Υπουργείο Πολιτισμού. Στον νικητή δίνεται χρηματικό έπαθλο ύψους 125.000 ευρώ και αποτελεί ένα από τα πολυτιμότερα βραβεία της ισπανικής λογοτεχνίας.
Ουίλιαμ Χάρντι Μακνήλ

Ο Ουίλιαμ Χάρντι Μακνήλ ("William Hardy McNeil", 31 Οκτωβρίου 1917 - 8 Ιουλίου 2016) ήταν Καναδοαμερικανός ιστορικός που ασχολήθηκε με την παγκόσμια ιστορία και συγγραφέας, ιδιαίτερα γνωστός για το έργα του πάνω στον Δυτικό Πολιτισμό. Ήταν ομότιμος καθηγητής Ιστορίας στο Πανεπιστήμιο του Σικάγου, όπου δίδασκε από το 1947. Επίσης είναι πατέρας του ιστορικού Τζον Ρόμπερτ Μακνήλ (J.R. McNeill), σε συνεργασία με τον οποίο έχει συγγράψει το έργο "The Human Web: A Bird's-eye View of World History".
NGC 646

Ο NGC 646 είναι σπειροειδής γαλαξίας στον αστερισμό Ύδρο. Απέχει περίπου 362 εκατομμύρια έτη φωτός από την Γη και αλληλεπιδρά βαρυτικά με τον γαλαξία PGC 6014. Τον ανακάλυψε στις 2 Νοεμβρίου 1834 ο Άγγλος αστρονόμος Τζον Χέρσελ (John Herschel).
NGC 1688

thumb|right|250px|Ο NGC 1688
Ο NGC 1688 είναι ραβδωτός σπειροειδής γαλαξίας στον αστερισμό Δοράς. Τον ανακάλυψε ο αστρονόμος Τζον Χέρσελ (John Herschel) το 1834 με τηλεσκόπιο των 18,7 ιντσών.
Στήβεν Σέιπιν

Ο Στήβεν Σέιπιν ή Σάπιν (αγγλικά: "Steven Shapin," Νέα Υόρκη 1943) είναι αμερικανός ιστορικός και κοινωνιολόγος της επιστήμης.
Neue Zürcher Zeitung

Η Neue Zürcher Zeitung (συντομογραφία: NZZ) είναι ελβετική γερμανόφωνη ημερήσια εφημερίδα η οποία εκδίδεται από το NZZ Mediengruppe στην Ζυρίχη.

Η έλευση της το 1780 ήταν σημαντική στον χώρο των γερμανόφωνων εφημερίδων, διότι έθεσε νέα ποιοτικά επίπεδα σε τομείς όπως η αντικειμενικότητα και το βάθος της ανάλυσης σημαντικών ειδησιογραφικών γεγονότων, ενώ παράλληλα κάλυπτε και τα καλλιτεχνικά δρώμενα και παρουσίαζε επίσης διαφημίσεις. Το μοτίβο και τα πρότυπά της ακολούθησαν σταδιακά πολλές ακόμη αξιόλογες εφημερίδες. Εκδίδεται ακόμη, έπειτα από δυόμιση σχεδόν αιώνες, διατηρώντας την ποιοτική αρθρογραφίας της που περιλαμβάνει εκτενείς αναφορές στα διεθνή θέματα και τα χρηματιστηριακά.
Ρενέ Νταβίντ

Ο Ρενέ Νταβίντ (γαλλικά: "René David", 12 Ιανουαρίου 1906 – , 26 Μαΐου 1990) ήταν Γάλλος καθηγητής και μελετητής του Δικαίου. Το έργο του έχει εκδοθεί σε 8 διαφορετικές γλώσσες, και κατά το δεύτερο μισό του 20ού αιώνα ήταν ένας από τους κύριους αντιπροσώπους του πεδίου του συγκριτικού δικαίου.
Αυστριακοί

Οι Αυστριακοί () είναι γερμανική εθνική ομάδα, Ρωμαϊκής καταγωγής και προέλευσης που συντίθεται από τον πληθυσμό της Αυστρίας και όσους μοιράζονται έναν κοινό αυστριακό πολιτισμό, καταγωγή και ιστορία Ο αγγλικός όρος "Austrians" χρησιμοποιήθηκε για τον πληθυσμό της Αυστρίας των Αψβούργων από τον 17ο έως τον 18ο αι. Συνεπακόλουθα χρησιμοποιήθηκε και κατά τον 19ο αιώνα για τους πολίτες της αυστριακής αυτοκρατορίας (1804–1867) και από το 1867 έως το 1918 για τους πολίτες της Κισλειθάνια (εντεύθεν Λειθανίας). Με τη στενή έννοια ο όρος Αυστρία αποδιδόταν αρχικά στο Δουκάτο της Αυστρίας, αντίστοιχο περίπου με την Λεκάνη της Βιέννης και την Κάτω Αυστρία. Ωστόσο, οι Αυστριακοί περιγράφονται καλύτερα ως εθνικότητα, παρά ως εθνική ομάδα.

Ιστορικά, οι Αυστριακοί θεωρούνταν Γερμανοί και αυτοπροσδιορίζονταν ως τέτοιοι. Η Αυστρία ήταν τμήμα της Αγίας Ρωμαϊκής Αυτοκρατορίας του Γερμανικού Έθνους, και ήταν μέλος της Γερμανικής Συνομοσπονδίας, αλλά μετά τον Αυστροπρωσικό πόλεμο του 1866, η Αυστρία ουσιαστικά εκδιώχθηκε από τη Συνομοσπονδία από την Πρωσία. Έτσι, όταν ιδρύθηκε το 1871 η Γερμανική Αυτοκρατορία, η Αυστρία δεν ήταν μέρος της. Η Αυστρία προσαρτήθηκε το 1938 στο Τρίτο Ράιχ, αλλά μετά τα γεγονότα του Β' Παγκοσμίου Πολέμου, οι Αυστριακοί ανέπτυξαν τη δική τους ξεχωριστή εθνική ταυτότητα και ως επί το πλείστον δεν αυτοπροσδιορίζονται ως Γερμανοί.
Κορφοβούνι Άρτας

Το Κορφοβούνι Άρτας είναι ημιορεινό χωριό της Δημοτικής Ενότητας Βλαχέρνας του Δήμου Αρταίων με πληθυσμό 648 μόνιμων κατοίκων (απογραφή 2011). Το χωριό βρίσκεται σε υψόμετρο 571 μέτρων και απέχει από την πόλη της Άρτας περίπου 14 χιλιόμετρα.

Σύμφωνα με το Σχέδιο Καποδίστρια, το χωριό Κορφοβούνι υπήρξε μέχρι το τέλος του 2010, τοπική Κοινότητα του Δήμου Βλαχέρνας και αποτελούνταν από τους οικισμούς: Κορφοβούνι (κέντρο), Έλατος, Ρουμάνια, Δάφνη, Δρυώνα. Ο Δήμος Βλαχέρνας είχε έδρα τη Γραμμενίτσα. Με βάση τη νέα διοικητική διαίρεση που προβλέπει το Σχέδιο Καλλικράτης, η τοπική Κοινότητα Κορφοβουνίου εντάχθηκε και ανήκει στον νέο, διευρυμένο Δήμο Αρταίων. Το Κορφοβούνι μαζί με τη Δάφνη, τα Ρουμάνια, την Δρυώνα και τον Έλατο αποτελούν την Τοπική Κοινότητα Κορφοβουνίου με συνολικό πληθυσμό 648 κατοίκους.
Διεθνής Ακαδημαϊκή Ένωση

Η Διεθνής Ακαδημαϊκή Ένωση, Union Académique Internationale (UAI) είναι μια ομοσπονδία πολλών εθνικών και διεθνών ακαδημιών από περισσότερες από 60 χώρες σε όλον τον κόσμο που εργάζεται στον τομέα των Ανθρωπιστικών και Κοινωνικών Επιστημών και ιδρύθηκε το 1919.

Η Ένωση έχει ως στόχο τη διεθνή συνεργασία μεταξύ των κρατών Ακαδημιών της, προσφέροντάς τους την ευκαιρία να συναντηθούν και να συνεργαστούν σε έργα μεσοπρόθεσμα και μακροπρόθεσμα, και δίνοντάς τους τη δυνατότητα να συμμετέχουν στη μεγάλη εθνική και διεθνή κυκλοφορία της επιστημονικής έρευνας. Σκοπός της είναι να ενθαρρύνει τη συνεργασία στην προώθηση των μελετών μέσω συνεργατικής έρευνας και κοινών δημοσιεύσεων σε εκείνους τους κλάδους των ανθρωπιστικών και κοινωνικών επιστημών που προωθούνται από τις Ακαδημίες και τα θεσμικά όργανα που εκπροσωπούνται στην UΑΙ: φιλολογία, αρχαιολογία, την ιστορία, ηθική των επιστημών και τις πολιτικές επιστήμες. Η UAI εργάζεται για την προώθηση και την πρόοδο των γνώσεων και επιστημονικών ανταλλαγών και για την υποστήριξη των πρωτοβουλιών όλων των ακαδημιών της.
Γιώργης Ανδρουλιδάκης

Ο Γιώργης Ανδρουλιδάκης (3 Μαΐου 1905 - 18 Ιουλίου 1974) ήταν Έλληνας δημοσιογράφος.
Σάιμον Σέιφερ

O Σάιμον Σέιφερ ή Σάφερ (αγγλικά: "Simon Schaffer", 1 Ιανουαρίου 1955) είναι Βρετανός καθηγητής της ιστορίας της επιστήμης και φιλοσοφίας της επιστήμης στο αντίστοιχο τμήμα του πανεπιστημίου του Κέιμπριτζ.
Χοσέ Αντόνιο Αμπρό

Ο Χοσέ Αντόνιο Αμπρό (ισπανικά: "José Antonio Abreu Anselmi", 7 Μαΐου 1939 -24 Μαρτίου 2018) ήταν διευθυντής ορχήστρας, πιανίστας, οικονομολόγος, παιδαγωγός, ακτιβιστής και πολιτικός από την Βενεζουέλα.
Ιωάννης Ανουσάκης

Ο Ιωάννης Ανουσάκης (1896 - 1981) ήταν Έλληνας ζωγράφος από τον Πλάτανο Κισάμου. 

Υπήρξε ιδρυτής του Αρχαιολογικού Μουσείου και της Βιβλιοθήκης Καστελλίου.
Από τα πιο γνωστά του έργα είναι η "Μάχη της Κρήτης".
Ασχολήθηκε επίσης με την αγιογραφία.
Από το 1936 έως το 1940 υπηρέτησε ως Δήμαρχος Καστελλίου Κισσάμου.
Κωνσταντίνος Σπυρίδης

Ο Κωνσταντίνος Σπυρίδης (1875 - 13 Νοεμβρίου 1951) ήταν Έλληνας πολιτευτής. Υπηρέτησε ως Δήμαρχος Παγασών (μετέπειτα Βόλου) την περίοδο 1934-38. Ήταν επίσης βουλευτής και υπουργός.
Κωνσταντίνος Λ. Παπαδημητρίου

Ο Κωνσταντίνος Λ. Παπαδημητρίου (; - Οκτώβριος 1961) ήταν Έλληνας στρατιωτικός και νομάρχης.
Υπηρέτησε ως Νομάρχης Λασιθίου το 1938-1939. Αποστρατεύτηκε με το βαθμό του Υποστράτηγου.
Κηδεύτηκε στις 3 Οκτωβρίου 1961.
Γριγκόρι Όστερ

Από συνέντευξή του στο [[Ηχώ της Μόσχας|"Ηχώ της Μόσχας"]]

Ο Γριγκόρι Όστερ () (γεν.27 Νοεμβρίου 1947, Οδησσός, ΕΣΣΔ) είναι Ρώσος συγγραφέας, σεναριογράφος, θεατρικός συγγραφέας, τιμώμενος καλλιτέχνης της Ρωσικής Ομοσπονδίας (2007). Είναι ο δημιουργός του είδους των «κακών συμβουλών» και συγγραφέας του πρώτου ρωσικού υπερκειμενικού μυθιστορήματος "Το Παραμύθι των στοιχείων".
Αρχηγός Μκουάουα

Ο Αρχηγός Μκουαβινίκα Μουνυϊγκούμπα Μουαμουΐνγκα (Chief Mkwavinyika Munyigumba Mwamuyinga, 1855 – 19 Ιουλίου 1898), ευρύτερα γνωστός ως Αρχηγός Μκουάουα ή Φύλαρχος Μκουάουα (Chief Mkwawa), ήταν φυλετικός ηγέτης των Ουαχέχε ("Wahehe") στην Γερμανική Ανατολική Αφρική (τώρα ως επί το πλείστον το ηπειρωτικό τμήμα της Τανζανίας), ο οποίος ήρθε σε αντίθεση με τον Γερμανικό αποικισμό.
Χέρμπερτ Έντουαρντ Ριντ

Ο Χέρμπερτ Έντουαρντ Ριντ (4 Δεκεμβρίου 1893 – 12 Ιουνίου 1968) ήταν Άγγλος αναρχικός, ποιητής και τεχνοκριτικός.
NGC 1783

Το NGC 1783 είναι σφαιρωτό σμήνος στο Μεγάλο Νέφος του Μαγγελάνου. Το ανακάλυψε ο αστρονόμος Τζον Χέρσελ το 1835.
NGC 1806

Το NGC 1806 είναι σφαιρωτό σμήνος στο Μεγάλο Νέφος του Μαγγελάνου, στον αστερισμό Δοράς. Το ανακάλυψε το 1836 ο αστρονόμος Τζον Χέρσελ (John Herschel).
Σάμιουελ Τέιλορ Κόλεριτζ

Ο Σάμιουελ Τέιλορ Κόλεριτζ ή Κόουλριτζ, όπως απαντάται ενίοτε (/ˈkoʊləˌrɪdʒ/) Ότερι Σαιντ Μαίρυ 21 Οκτωβρίου 1772 – Λονδίνο 25 Ιουλίου 1834) ήταν Άγγλος ποιητής, κριτικός και φιλόσοφος. Μαζί με τον φίλο του Γουίλιαμ Γουόρντσγουορθ, ήταν ένας από τους ιδρυτές του ρομαντικού κινήματος στην Αγγλία και μέλος των Ποιητών της Λίμνης. Έγραψε τα ποιήματα "Η μπαλάντα του γέρου ναυτικού" και το ημιτελές "Κούμπλα Χαν", καθώς και το σημαντικό έργο "Biographia Literaria". Το κριτικό έργο του, κυρίως για τον Σαίξπηρ, άσκησε μεγάλη επιρροή, και βοήθησε στην εισαγωγή της γερμανικής ιδεαλιστικής φιλοσοφίας αγγλόφωνο πολιτισμό. Ήταν σημαντική επιρροή για τον Ραλφ Γουάλντο Έμερσον και τον αμερικανικό υπερβατισμό.
Ίδρυμα Praemium Erasmianum

Το Ίδρυμα Praemium Erasmianum είναι ολλανδικό πολιτιστικό ίδρυμα το οποίο ασχολείται με τις κοινωνικές επιστήμες και τις τέχνες. Ιδρύθηκε το 1958 από τον πρίγκηπα . Ο σκοπός του ιδρύματος είναι να ενδυναμώσει τη θέση των τεχνών και κοινωνικών επιστημών στην κοινωνία. Το ίδρυμα εμπνέεται από τις ιδέες του λογίου του 15ου αιώνα Ντεζιντέριους Εράσμους -από τον οποίο έχει λάβει και την ονομασία του- και τις ευρωπαϊκές πολιτιστικές παραδόσεις. Οι ανθρωπιστικές αξίες, όπως η ανοχή, ο πολιτιστικός πλουραλισμός και κριτική σκέψη, αντικατοπτρίζονται στην επιλογή των ατόμων που επιλέγονται να βραβευτούν με το βραβείο αυτό, και στις γενικότερες δραστηριότητες του οργανισμού.
CryoSat-1

Ο CryoSat-1 ήταν δορυφόρος της ESA ο οποίος χάθηκε κατά την εκτόξευση το 2005. Θα ήταν τμήμα του προγράμματος CryoSat που ως στόχο έχει την μελέτη των παγοκαλυμμάτων στους πόλους της Γης.
NGC 2298

Το NGC 2298 είναι σφαιρωτό σμήνος στον αστερισμό Πρύμνη. Έχει γωνιακή διάμετρο 6′,8 και φαινόμενο μέγεθος +9,35 mag. Η ακτίνα του πυρήνα είναι 16″,3 και η επιφανειακή φωτεινότητα 18,7 mag/arcsec2. Πιθανόν να ήταν τμήμα του νάνου του Μεγάλου Κυνός, ενός γαλαξία νάνου ο οποίος βρίσκεται σε διαδικασία συγχώνευσης με τον Γαλαξία. Μαζί με το NGC 2298, άλλα τρία σφαιρωτά σμήνη πιθανώς ανήκουν στο νάνο του Μεγάλου Κυνός, το Μεσιέ 79, το NGC 1851 και το NGC 2808. Το ανακάλυψε ο αστρονόμος Τζέιμς Ντάνλοπ (James Dunlop) στις 8 Μαΐου 1826.